Fontos jogi nyilatkozat

|

52009PC0165

Javaslat: Tanácsi rendelet a Kínai Népköztársaságból származó egyes, ötvözetlen acélból készült elő- és utófeszítő huzalok és huzalsodratok (PSC-huzalok és -sodratok) behozatalára vonatkozó végleges dömpingellenes vám kivetéséről és az e behozatalokra kivetett ideiglenes vám végleges beszedéséről  /* COM/2009/0165 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 8.4.2009COM(2009) 165 véglegesJavaslat:TANÁCSI RENDELETa Kínai Népköztársaságból származó egyes, ötvözetlen acélból készült elő- és utófeszítő huzalok és huzalsodratok (PSC-huzalok és -sodratok) behozatalára vonatkozó végleges dömpingellenes vám kivetéséről és az e behozatalokra kivetett ideiglenes vám végleges beszedéséről(előterjesztő: a Bizottság)INDOKOLÁS1. A javaslat háttere |A javaslat alapja és célja Ez a javaslat a legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (a továbbiakban: az alaprendelet) alkalmazására vonatkozik a Kínai Népköztársaságból származó egyes, ötvözetlen acélból készült elő- és utófeszítő huzalok és huzalsodratok (PSC-huzalok és -sodratok) behozatalára vonatkozó eljárásokban. |Általános összefüggések A javaslat az alaprendelet végrehajtásával összefüggésben, az abban megállapított tartalmi és eljárási követelményeknek megfelelően lefolytatott vizsgálat eredményeként jött létre. |A javaslat által érintett területen hatályos rendelkezések A Bizottság 1129/2008/EK rendelete a Kínai Népköztársaságból származó PSC-huzalok és -sodratok behozatalára vonatkozó ideiglenes dömpingellenes vám kivetéséről. |Összhang az Unió egyéb szakpolitikáival és célkitűzéseivel Nem alkalmazandó. |2. Konzultáció az érdekelt felekkel és hatásvizsgálat |Konzultáció az érdekelt felekkel |Az alaprendelet rendelkezéseinek megfelelően az eljárásban érintett érdekelt feleknek a vizsgálat során már megvolt a lehetőségük arra, hogy érdekeik védelmében fellépjenek. |A szakvélemények összegyűjtése és felhasználása |Külső szakértők bevonására nem volt szükség. |Hatásvizsgálat E javaslat az alaprendelet végrehajtásának eredményeképpen jött létre. Az alaprendelet nem ír elő általános hatásvizsgálatot, tartalmazza viszont a megvizsgálandó körülmények részletes felsorolását. |3. A javaslat jogi elemei |A javasolt intézkedés összefoglalása 2008. február 16-án a Bizottság dömpingellenes eljárást kezdeményezett a Kínai Népköztársaságból (a továbbiakban: KNK) származó egyes, ötvözetlen acélból készült elő- és utófeszítő huzalok és huzalsodratok (a továbbiakban: PSC-huzalok és -sodratok) behozatalával kapcsolatban. E behozatalokra az 1129/2008/EK rendelettel a Bizottság ideiglenes dömpingellenes vámot vetett ki. A tanácsi rendeletre irányuló mellékelt javaslat alapját a dömpingről, a kárról, az okozati összefüggésről és a közösségi érdekről tett végleges megállapítások képezik. Ami a dömpinget illeti, megállapításra került, hogy két, egyéni elbánásban részesülő exportáló gyártó lényeges adatokat mulasztott el megemlíteni a vizsgálat során. Ennek következtében, illetve az alaprendelet 18. cikkének értelmében egyéni elbánás iránti kérelmüket elutasították. Egy másik exportáló gyártó, amely az ideiglenes szakaszban nem részesült egyéni elbánásban, tisztázta vállalatvezetésének összetételét és szavazati jogait, és így bizonyítani tudta, hogy az alaprendelet 9. cikke (5) bekezdésének c) pontja értelmében nem érvényesült jelentős állami beavatkozás. Ezen exportáló gyártó számára ezért külön vámtételt számítottak ki. A vizsgálat egyéb vonatkozásait tekintve az ideiglenes megállapítások megerősítést nyertek, ugyanakkor a dömpingkülönbözetek és a kárkülönbözetek – következésképpen a vámtételek – számítása némiképp módosult. Ezért a Bizottság javasolja, hogy a Tanács fogadja el a mellékelt rendeletjavaslatot, és a rendeletet legkésőbb 2009. május 13-áig hirdesse ki. |Jogalap A legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet. |A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható. |Az arányosság elve A javaslat a következők miatt eleget tesz az arányosság elvének: |Az intézkedés formáját a fent említett alaprendelet írja le, és nem hagy teret a nemzeti döntéshozásnak. |Nem alkalmazandó utalás arra vonatkozóan, hogy a Közösséget, a nemzeti kormányokat, a regionális és helyi hatóságokat, a gazdasági szereplőket és a polgárokat sújtó pénzügyi és adminisztratív terhet hogyan csökkentsék a lehető legkisebbre, és e teher milyen mértékben legyen arányos a javaslat célkitűzésével. |Az eszközök megválasztása |Javasolt eszköz: rendelet. |Más eszközök az alábbi ok miatt nem lennének megfelelőek: Más eszköz azért nem lenne megfelelő, mert az alaprendelet nem rendelkezik más választási lehetőségről. |4. Költségvetési vonzat |A javaslatnak nincs hatása a Közösség költségvetésére. |Javaslat:TANÁCSI RENDELETa Kínai Népköztársaságból származó egyes, ötvözetlen acélból készült elő- és utófeszítő huzalok és huzalsodratok (PSC-huzalok és -sodratok) behozatalára vonatkozó végleges dömpingellenes vám kivetéséről és az e behozatalokra kivetett ideiglenes vám végleges beszedésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[1] (a továbbiakban: alaprendelet) és különösen annak 9. cikkére,tekintettel a tanácsadó bizottsággal folytatott egyeztetést követően benyújtott bizottsági javaslatra,mivel:1. ELJÁRÁS1.1. Ideiglenes intézkedések(1) A Bizottság az 1129/2008/EK rendelettel[2] (a továbbiakban: ideiglenes rendelet) ideiglenes dömpingellenes vámot vetett ki a Kínai Népköztársaságból (a továbbiakban: KNK) származó egyes, ötvözetlen acélból készült elő- és utófeszítő huzalok és huzalsodratok (a továbbiakban: PSC-huzalok és -sodratok) behozatalára.(2) Megjegyzendő, hogy az eljárást a Eurostress Information Service (ESIS) által a PSC-huzalok és -sodratok teljes közösségi gyártásának jelentős arányát – jelen esetben több mint 57 %-át – képviselő gyártók nevében benyújtott panasz alapján indították meg.(3) Az ideiglenes rendelet (13) preambulumbekezdésének megfelelően a dömping és a kár vizsgálata 2007. január 1-jétől 2007. december 31-ig tartott (a továbbiakban: vizsgálati időszak). Az okozott kár felmérése szempontjából lényeges tendenciák vizsgálata a 2004. január 1-jétől a vizsgálati időszak végéig tartó időszakra (a továbbiakban: bázisidőszak) terjedt ki.1.2. Az eljárás további menete(4) Azon alapvető tények és szempontok nyilvánosságra hozatalát követően, amelyek alapján ideiglenes dömpingellenes intézkedések bevezetése mellett döntöttek (a továbbiakban: ideiglenes nyilvánosságra hozatal), több érdekelt fél írásban ismertette véleményét az ideiglenes megállapításokkal kapcsolatban. A meghallgatást kérő felek lehetőséget kaptak észrevételeik megtételére. A Bizottság folytatta a végleges megállapításokhoz szükségesnek ítélt információk feltárását és ellenőrzését.(5) A Bizottság a közösségi érdekek számbavételével folytatta a vizsgálatot, és elvégezte az egyes közösségi felhasználók által az ideiglenes dömpingellenes intézkedések bevezetését követően rendelkezésre bocsátott információk elemzését.(6) Négy további vizsgálatot végeztek a következő felhasználó vállalatok telephelyein:-  Hormipresa SL, Santa Coloma de Queralt, Spanyolország-  Group Pacadar SA, Madrid, Spanyolország-  Strongforce Engineering PLC, Dartford, Egyesült Királyság-  Hanson Building Products Limited, Somercotes, Egyesült Királyság(7) Minden fél tájékoztatást kapott azokról az alapvető fontosságú tényekről és szempontokról, amelyek alapján a Kínai Népköztársaságból származó PSC-huzalok és -sodratok behozatalára végleges dömpingellenes intézkedések elfogadását, valamint az ideiglenes vám formájában biztosított összegek végleges beszedését tervezték ajánlani. Egyúttal olyan határidőt biztosítottak a felek számára, amelyen belül e tájékoztatást követően ismertethették álláspontjukat.(8) Az érdekelt felek által benyújtott írásbeli és szóbeli megjegyzéseket a Bizottság megvizsgálta, és a megállapításokat adott esetben ennek megfelelően módosította.2. ÉRINTETT TERMÉK ÉS HASONLÓ TERMÉK2.1. Érintett termék(9) Az egyik érdekelt fél azt állította, hogy a speciális, 19 huzalból álló sodratot ki kell zárni az eljárás hatálya alól, mivel e termék rendkívül speciális alkalmazásokban volt használatos, és amellett, hogy gyártása nem a Közösségben történt, nem volt alkalmas az érintett termék használatának elsődleges területét jelentő betonerősítéshez, függesztő elemként vagy kábelhídhoz való felhasználásra. A közösségi gazdasági ágazat képviselőivel folytatott konzultáció után megállapítást nyert, hogy az ismertetett termék – azaz a 19 vagy ennél több huzalból álló sodrat – nem egyezik meg az érintett termékkel. Az állítást ezért elfogadták és a 19, vagy több huzalból álló sodratot kizárják a termékkörből.(10) Az érintett, illetve a hasonló termékre vonatkozó további észrevételek hiányában az ideiglenes rendelet (14)–(20) preambulumbekezdése megerősítést nyer.3. DÖMPING3.1. Piacgazdasági elbánás(11) Egy kínai exportőr gyártó vitatta a piacgazdasági elbánással kapcsolatos ideiglenes megállapításokat, és azt állította, hogy az alaprendelet 2. cikke (7) bekezdése c) pontjában az 1–3. kritériumként meghatározott kritériumok teljesültek.(12) Az 1. kritérium vonatkozásában a piacgazdasági elbánással kapcsolatos vizsgálat megállapította, hogy az érintett exportőr gyártó által viselt, és a gyártási költségek jelentős részét kitevő villamosenergia-költségek nem voltak megbízhatóak. Megállapítást nyert, hogy a villamosenergia-költségeket egy felszámolás alatt álló harmadik társaságon keresztül számlázták ki (ahelyett, hogy a villamosenergia-szolgáltató közvetlenül számlázta volna le). A magyarázat szerint a felszámolás alatt álló társaság – amely eredetileg az érintett termék előállításának helyszínéül szolgáló, és időközben felszámolás alá került termelési létesítmények tulajdonosa – továbbra is a létesítmények egy részének tulajdonosa. A villamosenergia-társaság ezért továbbra is a felszámolás alatt álló társaság felé számlázta ki a villamosenergia-fogyasztást, amely társaság ennek fejében e költségeket az érintett exportáló gyártó felé számlázta tovább.(13) Ugyanakkor bizonyítást nyert, hogy az exportáló gyártó a 2007-es vizsgálati időszak idején szerezte be a termelési létesítményeket, és a vizsgálati időszak legalább egy része alatt jog szerinti tulajdonosa volt azoknak. Emellett a jelentett összegeket nem lehetett egyeztetni az exportáló gyártó számláival. Végül az ideiglenes nyilvánosságra hozatalt követően a vállalat nem nyújtott be olyan információt vagy bizonyítékot, amely igazolta volna a villamosenergia-költségek megbízhatóságát, vagyis cáfolhatta volna az ezzel kapcsolatos megállapításokat.(14) Ugyanez az exportáló gyártó megismételte, hogy működési engedélyének korlátozott időtartama az alaprendelet 2. cikke (7) bekezdésének c) pontjában szereplő 1. kritérium értelmében nem jelent jelentős mértékű állami beavatkozást, mint ahogyan azt a piacgazdasági elbánásról készített vizsgálat megállapította. E tekintetben meg kell jegyezni, hogy a működési engedély korlátozott érvényességi ideje akadályozta a hosszú távú üzleti döntések meghozatalát és tervek készítését. Megállapítást nyert különösen az, hogy a hasonló helyzetben levő vállalatok működési engedélye jellemzően sokkal hosszabb időre szól. Az ideiglenes közzétételt követően azonban tisztázódott, hogy az exportáló gyártó működési engedélyének időben történő meghosszabbítása pusztán formalitás, amelyet már nem lehet a hosszú távú üzleti döntések és tervezés akadályának tekinteni.(15) A fentiek alapján azt a következtetést vonták le, hogy ebben a konkrét esetben a működési engedély érvényességi idejét az alaprendelet 2. cikke (7) bekezdésének c) pontjában szereplő 1. kritérium értelmében valóban nem lehet jelentős mértékű állami beavatkozásnak minősíteni, ezért az exportáló gyártó érveit elfogadták. Az ideiglenes megállapításokat ennek megfelelően felülvizsgálták.(16) Az érintett exportáló gyártó azt a megállapítást is vitatta, miszerint nem teljesítette az alaprendelet 2. cikke (7) bekezdése c) pontjában szereplő 2. kritériumban előírt feltételeket, azaz hogy egyetlenegy átlátható számviteli nyilvántartást kell vezetnie, amelyet a nemzetközi számviteli standardoknak megfelelően könyvvizsgálatnak vet alá. Megjegyzendő, hogy a piacgazdasági elbánással kapcsolatos vizsgálatból kiderült, hogy jelentős összegű rendszeres kölcsönt könyveltek rossz helyre. Annak ellenére, hogy az exportáló gyártó azt állította, hogy ez a megállapítás nem felel meg a valóságnak, semmilyen meggyőző magyarázatot vagy érvényes bizonyítékot nem nyújtott be állításának alátámasztására. Ezért ezt a panaszt el kellett utasítani.(17) Végül ugyanez az exportáló gyártó állította azt is, hogy az alaprendelet 2. cikke (7) bekezdése c) pontjában szereplő 3. kritériumban meghatározottak szerint a korábbi, nem piacgazdasági rendszerből nem maradtak fenn jelentős torzulások. Az exportáló gyártó különösen vitatta azt a megállapítást, mely szerint jelentősen a piaci átlag alatti kamatlábbal tudna pénzkölcsönhöz jutni. Ugyanakkor az exportáló gyártó semmilyen olyan új információt vagy bizonyítékot nem szolgáltatott, amely az ideiglenes megállapításokat e tekintetben új megvilágításba helyezte volna, ezért ezt az állítást el kellett utasítani.(18) A fentiek alapján és a fenti (14) preambulumbekezdésében leírt megállapítások ellenére, az ideiglenes rendelet (35) preambulumbekezdésében szereplő, ezen exportáló gyártóval kapcsolatban tett, piacgazdasági elbánással kapcsolatos megállapítások megerősítést nyernek.(19) A piacgazdasági elbánás meghatározásával kapcsolatos észrevételek hiányában az ideiglenes rendelet (25)–(36) preambulumbekezdésében meghatározott ideiglenes megállapítások megerősítést nyernek.3.2. Egyéni elbánás(20) Az egyéni elbánásban nem részesülő exportáló gyártó azt állította, hogy döntéshozatali eljárása az alaprendelet 9. cikke (5) bekezdésének c) pontja értelmében kellően mentes az állami beavatkozástól.(21) Állításának igazolásaképpen az exportáló gyártó tisztázni tudta a vállalat igazgatótanácsának összetételét és a részvényesek szavazati jogait. Így az exportáló gyártó bizonyítani tudta, hogy árképzése az alaprendelet 9. cikke (5) bekezdésének c) pontja értelmében kellően mentes az esetleges állami beavatkozástól. Emellett az exportáló gyártó a fenti (14) preambulumbekezdésben említett módon be tudta bizonyítani, hogy működési engedélyének érvényességi idejét nem lehet jelentős mértékű állami beavatkozásnak minősíteni. Ennek következtében, mivel az említett exportáló gyártó teljesítette az alaprendelet 9. cikke (5) bekezdésében meghatározott egyéni elbánásra vonatkozó követelményeket, az általa gyártott és exportált termékekre végleges egyéni vámtételt kell kiszámítani.(22) Az egyéni elbánásban részesülő exportáló gyártók közül kettő esetében az ideiglenes intézkedések bevezetése után rendelkezésre álló új információkból kiderült, hogy e vállalatok vezetői az alaprendelet 9. cikke (5) bekezdésének c) pontja értelmében állami szervek tagjai voltak. Ezt az információt mindkét vállalat kihagyta a piacgazdasági, illetve az egyéni elbánásra vonatkozó kérelméből.(23) Megállapítást nyert, hogy ezen információ elhallgatása az alaprendelet 18. cikke (1) bekezdése értelmében félrevezető volt, ezért a vállalatok piacgazdasági, illetve egyéni elbánásra irányuló kérelmét figyelmen kívül kell hagyni. Az alaprendelet 18. cikke (4) bekezdése értelmében az érintett vállalatok lehetőséget kaptak arra, hogy további magyarázattal szolgáljanak. Azonban egyik érintett vállalat sem nyújtott be kielégítő magyarázatot. Ezen az alapon az egyéni elbánást mindkét vállalattól megtagadták.(24) A harmadik, egyéni elbánásban részesülő vállalat esetében a közösségi gazdasági ágazat képviselőinek véleményét kérték arról, hogy valóban teljes egészében külföldi tulajdonú vállalatról van-e szó, és hogy teljesítette-e az alaprendelet 9. cikke (5) bekezdésének c) pontjában megállapított kritériumokat. Azonban a vizsgálat ideje alatt a vállalat felvásárlásakor kezdeményezett valamennyi vonatkozó kifizetés és banki átutalás ellenőrizhető és egyeztethető volt, ami arra utal, hogy a vállalat teljes egészében külföldi tulajdonban volt. Ezért ezt a panaszt el kellett utasítani.4. RENDES ÉRTÉK4.1. Analóg ország(25) Egyes érdekelt felek azt állították, hogy nem szükséges analóg ország kiválasztása. Állításuk szerint Törökország kiválasztása különösen azért nem megfelelő, mert a török piacon csupán egyetlen PSC-huzal és -sodrat-gyártó ismert, ezért a törökországi verseny szintje nem elegendő ahhoz, hogy a rendes értéket e gyártótól származó adatok alapján állapítsák meg.(26) E felek azonban nem nyújtottak be új információt e tekintetben, hanem csupán megismételték az ideiglenes intézkedések bevezetését megelőzően tett állításaikat. Az ideiglenes rendelet (44) preambulumbekezdésében meghatározottak szerint annak ellenére, hogy Törökországban csak egy gyártó van, a Törökországba irányuló import mértéke jelentős és a török piac 50 %-nál nagyobb részét teszi ki. Ezen az alapon, valamint figyelembe véve, hogy a jelen vizsgálatban más potenciális analóg ország egyetlen gyártója sem működött közre, megerősítést nyert, hogy az alaprendelet 2. cikke (7) bekezdése a) pontjának értelmében Törökország megfelelő analóg országnak tekinthető.(27) Az analóg országra vonatkozó további észrevételek hiányában az ideiglenes rendelet (40)–(45) preambulumbekezdéseiben ismertetett ideiglenes következtetéseket megerősítik.4.2. A rendes érték meghatározására alkalmazott módszer(28) Az egyik exportáló gyártó állítása szerint az alkalmazott rendes érték nem megfelelő, mivel a legtöbb terméktípus esetében – az ideiglenes rendelet (48)–(49) preambulumbekezdéseiben ismertetett módon – a rendes értéket a török gyártó gyártási költségei alapján képezték. Az említett exportáló gyártó azzal érvelt, hogy a kínai exportőrök által exportált terméktípusok esetében a rendes értéknek ugyanezen kínai exportőrök gyártási költségein kellett volna alapulnia.(29) Megjegyzendő, hogy az alaprendelet 2. cikke (7) bekezdésének a) pontja kifejezetten úgy rendelkezik, hogy a rendes értéket egy piacgazdaságú ország ára vagy számtanilag képzett értéke alapján kell megállapítani. Ezért önmagában abból a tényből, hogy a rendes értéket számtanilag képzett értékek alapján állapították meg, még nem lehet levonni azt a következtetést, hogy az alkalmazott értékek nem megfelelők. Megjegyzendő, hogy mivel a szóban forgó exportőr nem részesült piacgazdasági elbánásban, az exportált modellekkel kapcsolatos költségeit nem tartották megbízhatónak. Az analóg ország kiválasztása azt a célt szolgálja, hogy egy megfelelő, analóg országban gyűjtött információk alapján megbízhatóan meg lehessen állapítani a költségeket és az árakat. Mivel Törökországot megfelelő választásnak tekintették, semmi nem indokolta, hogy azt feltételezzék: az érintett termékkel kapcsolatos költségek nem megbízhatóak vagy nem megfelelőek.(30) Az érintett exportáló gyártó (a fenti (25) preambulumbekezdésben említetteken kívül) semmilyen konkrét okkal nem indokolta, hogy a kiválasztott analóg ország miért nem megfelelő, illetve különösen azt, hogy mi alapján véli úgy, hogy az exportáló gyártó által előállított és értékesített terméktípusok nem összehasonlíthatóak az analóg országban működő gyártó által előállított és értékesített termékekkel. Ezért ezeket az állításokat el kellett utasítani.(31) A rendes érték meghatározására alkalmazott módszerre vonatkozó egyéb észrevételek hiányában az ideiglenes rendelet (46)–(50) preambulumbekezdéseiben ismertetett ideiglenes következtetéseket megerősítik.4.3. Exportár(32) Az ideiglenes rendelet (52) preambulumbekezdésében említett, a Közösségbe egy kapcsolt importőrön keresztül exportértékesítéseket végző exportáló gyártó azt állította, hogy az alaprendelet 2. cikke (9) bekezdése szerinti exportár kiszámításához a kapcsolt importőr által a PSC-huzalok és -sodratok Közösségben történő viszonteladása során realizált tényleges nyereséget kellett volna alkalmazni.(33) Megjegyzendő, hogy a kapcsolt felek között érvényes eladási árakat a vevő és az eladó közötti kapcsolat miatt megbízhatatlannak kell tekinteni. Ebből következően a viszonteladásból származó haszonkulcs is megbízhatatlan. Az exportáló gyártó semmilyen bizonyítékot nem nyújtott be arra vonatkozólag, hogy a kapcsolt importőr haszonkulcsa mégis megbízható lenne. Ezért ezt a panaszt el kellett utasítani.(34) Meg kell jegyezni, hogy a (32) preambulumbekezdésben említett exportáló gyártótól a (22)–(23) preambulumbekezdésekben szereplő okok miatt megtagadták az egyéni elbánást, és mivel ennek következtében a dömpingkülönbözetét az alábbi (41) preambulumbekezdésben vázolt módszer szerint állapították meg, az exportáló gyártó exportárának megállapításakor alkalmazott módszerre vonatkozó kérdés irrelevánssá vált.(35) Az egyéni elbánásban részesülő egyik exportáló gyártó tekintetében a közösségi gazdasági ágazat képviselői megkérdőjelezték az általa megadott exportár megbízhatóságát. Az érvelés szerint a vizsgálati időszakban exportált alacsony mennyiség, valamint a sajátos körülmények (különösen az, hogy az exportált termék nem kapta meg a honosítási okiratot) egyaránt az importőr és az exportáló gyártó közötti kapcsolatra utalnak, ezért a vonatkozó árat figyelmen kívül kell hagyni. Ugyanakkor a közösségi gazdasági ágazat semmilyen bizonyítékot sem nyújtott be állítása alátámasztására. A vizsgálat ezért nem tárt fel semmilyen kapcsolatot sem az exportáló gyártó és a független importőr között. Ezért ezt a panaszt el kellett utasítani.(36) Az exportár meghatározására vonatkozó egyéb észrevételek hiányában az ideiglenes rendelet (51) preambulumbekezdésében ismertetett ideiglenes következtetéseket megerősítik.4.4. Az összehasonlítás(37) A rendes érték és az exportár összehasonlítására vonatkozó egyéb észrevételek hiányában az ideiglenes rendelet (53)–(54) preambulumbekezdéseiben ismertetett ideiglenes következtetéseket megerősítik.5. DÖMPINGKÜLÖNBÖZET5.1. Egyéni elbánásban részesülő együttműködő gyártók(38) Az egyéni elbánásban részesülő vállalatok esetében a súlyozott átlagú rendes értéket – az alaprendelet 2. cikkének (11) és (12) bekezdéseinek rendelkezései szerint – a súlyozott átlagú exportárral vetették össze.(39) A végleges dömpingkülönbözet súlyozott átlaga a CIF közösségi határparitásos, vámfizetés nélküli ár százalékában kifejezve a következő:Vállalat | Végleges dömpingkülönbözet |Kiswire Qingdao, Ltd. | 26,8 % |Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinag | 49,8 % |5.2. Az összes többi exportáló gyártó(40) Amint azt az ideiglenes rendelet (57) preambulumbekezdése meghatározza, az együttműködés szintje alacsony.(41) A Bizottság ezért úgy ítélte meg, hogy az országos szintű dömpinget a sem piacgazdasági elbánásban, sem egyéni elbánásban nem részesülő vállalatok által szolgáltatott adatok alapján határozzák meg.(42) A fentiek alapján az egyéni elbánásban nem részesülő exportáló gyártókra vonatkozó, országos szintű dömpingkülönbözetet CIF közösségi határparitáson számított, vámfizetés előtti ár 50,0 %-ában állapították meg.6. A KÁR6.1. Közösségi termelés és a közösségi gazdasági ágazat meghatározása(43) A termelés és a közösségi gazdasági ágazat meghatározására vonatkozó észrevételek hiányában az ideiglenes rendelet (60)–(63) preambulumbekezdését megerősítik.6.2. A közösségi fogyasztás(44) A közösségi fogyasztásra vonatkozó észrevételek hiányában az ideiglenes rendelet (64)–(66) preambulumbekezdését megerősítik.6.3. A KNK-ból a Közösségbe történő behozatal(45) Az egyik érdekelt fél azt állította, hogy a kínai import átlagára hasonló volt a közösségi gazdasági ágazat átlagos eladási áraihoz. Ebben a tekintetben az Eurostat KNK-ból származó importárain és a közösségi gazdasági ágazat ellenőrzött adatain alapuló közösségi megállapításokból kiderült, hogy ez az állítás nem állja meg a helyét. Ezért ezt a panaszt el kellett utasítani.(46) Az e konkrét tekintetben megfogalmazott észrevételek hiányában az ideiglenes rendelet (67)–(70) preambulumbekezdésében ismertetett megállapításokat megerősítik..6.4. A közösségi gazdasági ágazat helyzete(47) Egy felhasználó azt állította, hogy a közösségi gazdasági ágazat 2004-es és 2005-ös átlagárai magasabbak voltak, mint az ideiglenes rendeletben szereplő árak, ezért azok nem állják meg a helyüket. Az állítás tekintetében ki kell emelni, hogy a jelenlegi megállapítások az EU-szintű, és nem regionális vagy országos szintű vizsgálat eredményei. Mivel ebben a tekintetben az érdekelt fél semmilyen bizonyítékot sem nyújtott be, az állítást el kellett utasítani.(48) A közösségi gazdasági ágazat helyzetére vonatkozó észrevételek hiányában azt a következtetést, miszerint a közösségi gazdasági ágazat kárt szenvedett – ahogy azt az ideiglenes rendelet (71)–(91) preambulumbekezdése megállapítja –, megerősítik.7. OKOZATI ÖSSZEFÜGGÉSEK7.1. A dömpingelt behozatal hatásai(49) Egyes érdekelt felek azt állították, hogy a kínai import piaci részesedése nem elegendő ahhoz, anyagi kárt okozzon a közösségi gazdasági ágazatnak. Amint az az alaprendelet (93) preambulumbekezdésében egyértelműen bizonyítást nyert, a 2004 és a vizsgálati időszak közötti dömpingelt behozatal mennyiségének jelentős, 2 106 %-os növekedése és az ennek megfelelő piaci részesedés 2004. évi 0,4 %-ról a vizsgálati időszakra 8,2 %-ra történő emelkedése, valamint a vizsgálati időszak alatt tapasztalt 18 %-os alákínálás egybeesett a közösségi gazdasági ágazat gazdasági helyzetének romlásával.(50) Emellett a fő nyersanyag, a gyártási költségek 75 %-át kitevő huzalalapanyag árának a piac valamennyi szereplőjét érintő emelkedése ellenére a kínai átlagárak 2004 és a vizsgálati időszak között 45 %-al csökkentek. A Bizottság ezért azt a következtetést vonta le, hogy a 2006 óta jelentősen megnövekedett mennyiségű és piaci részesedésű, dömpingelt behozatal által gyakorolt nyomás meghatározó szerepet játszott a közösségi gazdasági ágazat által elszenvedett kár kialakulásában. Ezért ezt az érvet elutasították.(51) Ennek alapján az ideiglenes rendelet (92)–(94) preambulumbekezdésében ismertetett megállapításokat és következtetéseket megerősítik.7.2. Más tényezők hatásai(52) Egyes érdekelt felek azt állították, hogy a közösségi gazdasági ágazat által elszenvedett kárt más harmadik országokból származó import okozta. Amint az az ideiglenes rendelet (95) és (96) preambulumbekezdésében is szerepel, a harmadik országokból származó import volumene 2004-től a vizsgálati időszak végéig 112 %-kal növekedett. Ezen importok átlagára azonban messze meghaladta a kínai exportáló gyártókét, de még a közösségi gazdasági ágazatét is. Következésképpen nem tekinthetők úgy, hogy hozzájárultak a közösségi gazdasági ágazat által elszenvedett kárhoz.(53) A harmadik országok közül a 2,5 %-os együttes piaci részesedéssel rendelkező két országról megállapítást nyert, hogy áraik nem érik el a KNK-ból származó érintett termék importárait. Tekintettel azonban az érintett import viszonylag alacsony mennyiségére, ez nem tekinthető elégségesnek ahhoz, hogy megtörje a KNK-ból származó dömpingelt behozatal és közösségi gazdasági ágazat által elszenvedett kár közötti okozati kapcsolatot.(54) Ennek alapján az ideiglenes rendelet (95) és (96) preambulumbekezdésében ismertetett megállapításokat és következtetéseket megerősítik.7.3. A mintában szereplő közösségi gazdasági ágazat exportteljesítménye(55) Egyes érdekelt felek azt állították, hogy a közösségi gazdasági ágazat által elszenvedett kárt a termelési költségeket meg nem haladó áron lebonyolított export okozta. A Közösségen kívüli országokba irányuló export az érintett terméknek a közösségi gazdasági ágazat által a vizsgálati időszakban megvalósított összes eladásának kb. 14 %-át tette ki. Ez az export 2004 és a vizsgálati időszak között kb. 16 %-kal nőtt. Ugyanakkor a közösségi gyártók export egységára 8 %-kal, a 2004. évi tonnánkénti 715 EUR-ról 660 EUR-ra csökkent a vizsgálati időszakban. Amint azt az ideiglenes rendelet (98) preambulumbekezdése is meghatározza, nem állapítható meg, hogy ezek az értékesítések a termelési költség alatt történtek volna, mivel számtalan árbeli, illetve időbeli eltérés van a vállalatok között. Az exportár csökkenése azzal magyarázható, hogy a kínai export jelentős, a közösségi gazdasági ágazat elsődleges exportpiacain is árnyomást gyakorol.(56) Ennek alapján az ideiglenes rendelet (97)–(99) preambulumbekezdésében ismertetett megállapításokat és következtetéseket megerősítik.(57) A termelési költségek növekedésére és a Közösség egyéb gyártói által támasztott versenyre vonatkozó további megjegyzések hiányában az ideiglenes rendelet (100)-(102) preambulumbekezdésében tett következtetések megerősítést nyernek.7.4. A károkozásra vonatkozó következtetések(58) A fenti elemzés fényében – amely megfelelően megkülönböztette és elválasztotta egymástól a közösségi gazdasági ágazat helyzetét befolyásoló összes ismert tényező hatását és a dömpingelt import káros hatását – megerősítést nyer, hogy ezen egyéb tényezők nem módosítják azt a tényt, miszerint az értékelt jelentős kár a dömpingelt behozatalnak tudható be.(59) A fentiek okán megerősítést nyert, hogy az alaprendelet 3. cikke (6) bekezdésének értelmében a KNK-ból származó dömpingelt behozatal anyagi kárt okozott a közösségi gazdasági ágazatnak.(60) Az e tekintetben megfogalmazott észrevételek hiányában az ideiglenes rendelet (103)–(104) preambulumbekezdésében ismertetett következtetéseket megerősítik.8. A KÖZÖSSÉG ÉRDEKE8.1. A közösségi gazdasági ágazat és más közösségi gyártók érdeke(61) A közösségi gazdasági ágazat, valamint más gyártók érdekeire vonatkozó észrevételek hiányában az ideiglenes rendelet (105)–(111) preambulumbekezdésében megfogalmazott következtetések megerősítést nyernek.8.2. Az importőrök érdeke(62) A KNK-ból PSC-huzalokat és sodratokat importáló egyik érdekelt fél azt állította, hogy a dömpingellenes intézkedések bevezetése komolyan befolyásolná az importőrök helyzetét, akik így az árnövekedést nem tudnák továbbhárítani vásárlóikra.(63) A vizsgálat kiderítette, hogy az importőrök érintett termékre helyezett haszonkulcsa viszonylag magas. Emellett az érintett termék költségének alacsony aránya a felhasználók összes költségén belül valószínűleg megkönnyíti az importőrök számára, hogy egy esetleges áremelkedést áthárítsanak vevőikre. Továbbá a beszállítókkal kötött szerződéseik nem alkalmasak annak megakadályozására, hogy az importőrök lecseréljék az érintett termék beszerzési forrását akár egy alacsony vámmal sújtott vagy vámmentes vállalatra, vagy más beszállító országra, mint pl. Thaiföld vagy Dél-Afrika. Ezt az állítást ezért el kellett utasítani.(64) Az e konkrét tekintetben megfogalmazott észrevételek hiányában az ideiglenes rendelet (112)–(114) preambulumbekezdésében ismertetett megállapításokat megerősítik.8.3. A felhasználók érdeke(65) A KNK-ból PSC-huzalokat és sodratokat importáló néhány érdekelt fél azt állította, hogy a dömpingellenes intézkedések bevezetése komolyan befolyásolná PSC-huzalok és -sodratok felhasználóinak helyzetét, akik így az árnövekedést nem tudnák továbbhárítani vásárlóikra.(66) Amint azt a fenti (4) és (5) preambulumbekezdés is meghatározza, az intézkedések egyéb iparágak helyzetére gyakorolt lehetséges hatásait az ideiglenes intézkedések bevezetése után további vizsgálatoknak vetették alá, melyek során négy felhasználó telephelyén további helyszíni vizsgálatokat végeztek. E felhasználók mindegyike közbenső felhasználó volt, akik konkrét alkatrészeket állítottak elő és szállítottak betonerősítéshez, függesztő elemekhez és kábelhidakhoz.(67) A Bizottság megállapításaiból kiderült, hogy a felkeresett legreprezentatívabb felhasználó és a felhasználási területek zöme esetében az érintett termék mindössze a teljes előállítási költség 6 %-át képviselte. Azonban a felhasználók arányának átlaga tekintetében ez az arány elérheti a 13 %-ot. A dömpingellenes vám e felhasználók költségeire gyakorolt hatása 0 és 6 % közöttire becsülhető. Ezzel szemben a végső vásárlók (elsősorban építőipari vállalatok) tekintetében a vám mértéke minimális lesz, és semmilyen esetben sem haladja meg a teljes termelési költség 1 %-át. Ennek eredményeképpen e felhasználók számára nem jelenthet nehézséget a vám áthárítása az ügyfelekre. Ezt az állítást ezért el kellett utasítani.(68) Az egyik érdekelt fél azt állította, hogy a dömpingellenes intézkedések bevezetése nyomán az Egyesült Királyságban – az angliai piac importfüggősége miatt – hiány keletkezhet a PSC-huzalok és -sodratok piacán. Ebben a tekintetben szem előtt kell tartani, hogy a jelenlegi megállapításokat uniós, nem pedig regionális vagy országos szinten tették. Ha azonban csak az Egyesült Királyság piacát vizsgálják, a megállapítások arra engednek következtetni, hogy a vizsgált angliai gyártók elegendő tartalékkapacitással rendelkeznek a piac ellátásához. Sőt, az egész közösségi gazdasági ágazat elegendő tartalékkapacitással rendelkezik az uniós fogyasztás kielégítéséhez. Ezt az állítást ezért el kellett utasítani.(69) Egyes érdekelt felek azt állították, hogy a PSC-huzalok és -sodratok gyártása terén egy kartell jött létre a közösségi gazdasági ágazatban. E tekintetben meg kell jegyezni, hogy 2008 októberében a Bizottság kifogásközlést küldött számos, feszített acélt forgalmazó vállalatnak. Ebben az ügyben azonban még nem született meg a Bizottság végleges határozata. A kifogásközlés küldésének ténye azonban nem befolyásolja az eljárás végső kimenetelét. Amennyiben bizonyítást nyer, hogy a Közösség piacán kartell működött, az intézkedéseket szükség esetén felül lehet vizsgálni.(70) Az e konkrét tekintetben megfogalmazott észrevételek hiányában az ideiglenes rendelet (115)–(117) preambulumbekezdésében ismertetett megállapításokat megerősítik.8.4. A Közösség érdekére vonatkozó következtetés(71) Tekintettel a közösségi érdekek további vizsgálatának eredményére az ideiglenes rendelet (118) preambulumbekezdésében ismertetett megállapítások megerősítést nyernek.9. A VÉGLEGES DÖMPINGELLENES INTÉZKEDÉSEK9.1. A kár megszüntetéséhez szükséges szint(72) Több érdekelt fél is vitatta azt az ideiglenes megállapítást, amely szerint a 8,5 %-os haszonkulcs lenne az, amelyet ez a típusú gazdasági ágazat rendes versenykörülmények között meg tud valósítani.(73) Az egyik érdekelt fél azt állította, hogy a közösségi gazdasági ágazat haszonkulcsának kalkulálásához a 2005-ben elért nyereségességet nem kell figyelembe venni, mivel ez az esztendő kivételesen kedvező volt az ágazat számára. Ezt az állítást megalapozottnak találták, ezért elfogadták. Ennek eredményeképpen a kár megszüntetéséhez szükséges szint megállapításához a 2004-es 6,2 %-os haszonkulcsot alkalmazták, mert ebben az évben a KNK-ból származó import mennyisége jelentős volt, az árak pedig a közösségi gazdasági ágazat árai alattiak voltak.(74) A szükséges áremelést az ár-alákínálási számításokhoz megállapított súlyozott átlagos importár és a közösségi gazdasági ágazat által a közösségi piacon eladott termékek kárt nem okozó árának összehasonlítása alapján határoztuk meg. Az összehasonlításból származó különbségeket azután a teljes CIF behozatal értékének százalékában fejeztük ki.(75) Egy érdekelt fél azt állította, hogy az áron aluli értékesítés súlyozott átlagú árrésének megállapításához súlyzótényezőként a közösségi gazdasági ágazat által értékesített terméktípusok mennyiségét kell felhasználni. Bevett gyakorlat, hogy az egyes terméktípusok exportjának CIF-értékét használják az áron aluli értékesítés súlyozott átlagú árrésének megállapításához. E számítási mód oka, hogy az így kiszámított vámmal – a vállalat által a vizsgálati időszakban megvalósított eladásokra alkalmazva – elkerülhető az áron aluli értékesítés, azaz kárt nem okozó árról beszélhetünk. Ez azonban nem így lenne, ha a közösségi gazdasági ágazat által értékesített terméktípusokat súlyzótényezőként használnák, amint arra az állítás is utal.(76) A (24) preambulumbekezdésben említett egyéni elbánásban részesülő egyik kínai exportáló gyártó kármegszüntetési szintjét a dömping ideiglenes meghatározásakor vétett elírás miatt újra kellett számolni. Ennek eredményeképpen a kár megszüntetésének szintjét kevesebb, mint 2 %-ban állapították meg, ami minimálisnak minősült. Következésképpen az említett vállalat által előállított érintett termék importjára nem kell vámot kivetni.(77) A kár megszüntetésének szintjével kapcsolatos észrevételek hiányában az ideiglenes rendelet (119)–(122) preambulumbekezdését megerősítik.(78) A kár megszüntetéséhez szükséges országos szintet a sem piacgazdasági elbánásban, sem egyéni elbánásban nem részesülő vállalatok által szolgáltatott adatok alapján számolták újra.9.2. A vám formája és szintje(79) A fentiekre figyelemmel és az alaprendelet 9. cikkének (4) bekezdésével összhangban végleges dömpingellenes vámot kell kivetni olyan összegben, amely elegendő a dömpingelt behozatal által okozott kár elhárítására, ám nem haladja meg a megállapított dömpingkülönbözetet.(80) A végleges vámok ennélfogva a következők:Vállalat | Dömping-különbözet | A kár megszüntetéséhez szükséges különbözet | Dömpingellenes vám |Kiswire Qingdao, Ltd | 26,8 % | 0 % | 0 % |Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinag | 49,8 % | 31,1 % | 31,1 % |Minden más vállalat | 50,0 % | 46,2 % | 46,2 % |(81) Az egyes vállalatokra kivetett, ebben a rendeletben meghatározott dömpingellenes vámok az itt bemutatott vizsgálat alapján kerültek megállapításra. Ezért azok a vizsgálat során a kérdéses vállalatoknál feltárt helyzetet tükrözik. Ezeket a vámtételeket (szemben a „minden más vállalat”-ra alkalmazandó országos vámokkal) tehát kizárólag az érintett országból származó és az említett vállalatok által előállított termékek behozatalára kell alkalmazni. A rendelet rendelkező részében nevük és címük megjelölésével külön nem említett vállalatok – ideértve a kifejezetten említett vállalatokkal kapcsolatban álló szervezeteket – által előállított, importált termékekre nem alkalmazandó ez a vámtétel, illetve azokra a „minden más vállalat” esetében alkalmazott vámtétel vonatkozik.(82) Minden olyan kérelmet, amely az ezen vállalatok esetében meghatározott egyéni dömpingellenes vámok alkalmazására irányul (pl. a szervezet nevében bekövetkezett változás miatt vagy új termelési vagy értékesítési szervezetek létrehozása miatt) haladéktalanul a Bizottságnak[3] kell címezni valamennyi fontos információ megadásával, különösen ami a vállalat tevékenységében bekövetkezett, a termeléshez, a belföldi és exportértékesítéshez kapcsolódó változásokat illeti, amelyek például az adott névváltoztatással vagy a termelési és értékesítési szervezet megváltozásával állnak összefüggésben. Adott esetben a rendeletet ennek megfelelően módosítják az egyedi vámtételekben részesülő vállalatok listájának naprakésszé tételével.9.3. Az ideiglenes vámok végleges beszedése(83) A megállapított dömpingkülönbözet nagyságára való tekintettel és a közösségi gazdasági ágazatot ért kár szintjére figyelemmel szükségesnek tartják, hogy az ideiglenes dömpingellenes vámok – amelyeket az ideiglenes rendelet, azaz az 1129/2008/EK bizottsági rendelet vetett ki – által biztosított összegeket a kivetett végleges vámok összegének mértékéig véglegesen beszedjék. Amennyiben a végleges vámok alacsonyabbak, mint az ideiglenes vámok, az ideiglenesen biztosított összegek végleges dömpingellenes vámok feletti részét el kell engedni. Amennyiben a végleges vámok magasabbak az ideiglenes vámoknál, csak az ideiglenes vámok szintjén biztosított összegeket kell véglegesen beszedni. A vizsgált termékek köréből a (9) preambulumbekezdés értelmében kizárt termékekre ideiglenesen biztosított összegeket el kell engedni.9.4. Különleges ellenőrzés(84) Annak érdekében, hogy a lehető legkisebbre csökkentsék az exportáló gyártókra kivetett vámtételek közötti jelentős különbségek miatti kijátszás kockázatát, ebben az esetben különleges intézkedések elrendelését tartják szükségesnek annak érdekében, hogy biztosított legyen a dömpingellenes vámok megfelelő alkalmazása. E különleges intézkedések az alábbiakat foglalják magukban:(85) A tagállamok vámhatóságai előtt olyan érvényes kereskedelmi számla bemutatását, amely megfelel az e rendelet mellékletében meghatározott követelményeknek. Az olyan behozatal után, amelyet nem kísér ilyen számla, az összes többi exportőrre alkalmazott dömpingellenes maradványvám befizetendő.(86) Amennyiben az alacsonyabb egyedi vámtételeket élvező vállalatok kivitelének volumene jelentősen megnő a dömpingellenes intézkedések bevezetését követően, ez a mennyiségi növekedés esetleg önmagában is úgy ítélhető meg az alaprendelet 13. cikkének (1) bekezdésével összhangban, mint a kereskedelmi szerkezetnek az intézkedések bevezetése nyomán bekövetkezett megváltozása. Ilyen körülmények között, és amennyiben a feltételek teljesülnek, kijátszás elleni vizsgálatot lehet indítani. E vizsgálatnak többek között az lehet a tárgya, hogy szükség van-e az egyéni vámtételek eltörlésére, és ebből következően az egész országra érvényes vám bevezetésére.10. KÖTELEZETTSÉGVÁLLALÁSOK(87) A lényeges tények és szempontok feltárását követően – amelyek alapján a végleges dömpingellenes intézkedések bevezetését javasolták – az alaprendelet 8. cikkének (1) bekezdése értelmében az egyéni elbánásban részesülő egyik exportáló gyártó árra vonatkozó kötelezettségvállalást ajánlott fel.(88) A felajánlást megvizsgálták, és kiderült, hogy a termék ára már a vizsgálati időszakban is rendkívül változékony volt, ugyanis ugyanazon termékkategória esetében az Unióba irányuló exportban alkalmazott legalacsonyabb, illetve legmagasabb ár közötti különbség akár 46 %-ot is elért az említett vállalat esetében. Emellett a figyelembe vett időszakban a közösségi gazdasági ágazat eladási árai esetében is jelentős árkülönbségeket tapasztaltak. A termék ezért nem alkalmas rögzített árral kapcsolatos kötelezettségvállalásra. A vállalat azt ajánlotta fel, hogy a minimálárat az egyik nyersanyag, nevezetesen a huzalalapanyag árának alakulása alapján indexálják. Az érintett termékhez felhasznált nyersanyagokkal kapcsolatban nyilvánosan hozzáférhető árinformáció hiányában, illetve tekintettel a vele összehasonlítható nyersanyag, nevezetesen a drótfonat minőségű huzalalapanyag árában tapasztalható ellentétes tendenciára, nem lehetett összefüggést megállapítani a késztermék és a fő nyersanyag Közösségen belüli eladási árai között. A felajánlott kötelezettségvállalás az alaprendelet 8. cikkének (3) bekezdése értelmében nem jár gyakorlati haszonnal, mivel nem szüntetné meg a tapasztalt dömping káros hatását.(89) Ráadásul az érintett terméknek számos típusa létezik. A vizsgálat keretében kért adatszolgáltatás megkönnyítése érdekében a vállalat leegyszerűsítette a termékosztályozási kritériumokat, és sikerült csoportosítania a gyártott és értékesített terméktípusokat. Ez azonban nem változtat azon a tényen, hogy a vizsgálati időszakban a vállalat többféle huzalt és sodratot is gyártott és értékesített az Uniónak. A különböző terméktípusok közötti keresztkompenzáció kockázatának csökkentése érdekében a vállalat három minimális importár betartását ajánlotta fel: egyet a huzalok, két – átmérőtől függő – minimális importárat pedig a sodratok tekintetében. A (88) preambulumbekezdésben felsorolt indokok miatt azonban az érintett exportáló gyártó által felajánlott kötelezettségvállalás nem volt elfogadható.11. NÉVVÁLTOZTATÁS(90) Az egyik érintett exportáló gyártó, nevezetesen az Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinag, a vizsgálati időszakot követően, a jelenlegi vizsgálat során Ossen Innovation Materials Co. Joint Stock Company Ltd, Maanshan, and Ossen Jiujiang Steel Wire Cable Co. Ltd, Jiujinagra változtatta a nevét.(91) A névváltoztatás semmilyen lényeges változással nem jár, amely kihatna a jelenlegi vizsgálat megállapításaira, ezért azt a következtetést vonták le, hogy az Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinagra vonatkozó végleges megállapítások vonatkoznak az Ossen Innovation Materials Co. Joint Stock Company Ltd, Maanshan, and Ossen Jiujiang Steel Wire Cable Co. Ltd, Jiujinagra,ELFOGADTA EZT A RENDELETET:1. cikk1. Végleges dömpingellenes vámot kell kivetni az ex 7217 10 90, ex 7217 20 90, ex 7312 10 61, ex 7312 10 65 és ex 7312 10 69 (TARIC kódok: 7217 10 90 10, 7217 20 90 10, 7312 10 61 11, 7312 10 61 91, 7312 10 65 11, 7312 10 65 91, 7312 10 69 11 és 7312 10 69 91) KN-kódok alá besorolt, a Kínai Népköztársaságból származó, lemezelés vagy bevonás nélküli, ötvözetlen acélból készült huzalok, a cinkkel lemezelt vagy bevont, ötvözetlen acélból készült huzalok, valamint az akár lemezelt vagy bevont, akár lemezelés vagy bevonás nélküli, legfeljebb 18 huzalból álló , legalább 0,6 tömegszázalék szenet tartalmazó, 3 mm-t meghaladó maximális keresztmetszetű sodrott huzalok behozatalára.2. Az (1) bekezdésben említett és az alább felsorolt vállalatok termékeinek CIF közösségi határparitásos, vámkezelés előtti, nettó áraira alkalmazandó dömpingellenes vámtételek a következők:Vállalat | Dömpingellenes vám | Kiegészítő TARIC-kód |Kiswire Qingdao, Ltd, Qingdao | 0 % | A899 |Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujiang | 31,1 % | A952 |Minden más vállalat | 46,2 % | A999 |3. A (2) bekezdésben említett vállalat esetében meghatározott egyéni vámtétel alkalmazásának feltétele, hogy a tagállamok vámhatóságainak olyan érvényes kereskedelmi számlát mutassanak be, amely megfelel a mellékletben meghatározott követelményeknek. Amennyiben ilyen számla bemutatására nem kerül sor, az összes többi társaságra vonatkozó vámtételt kell alkalmazni.4. Eltérő rendelkezés hiányában a vámtételekre vonatkozó hatályos rendelkezéseket kell alkalmazni.2. cikkA Kínai Népköztársaságból (a továbbiakban: KNK) származó egyes, ötvözetlen acélból készült elő- és utófeszítő huzalok és huzalsodratok (a továbbiakban: PSC-huzalok és -sodratok) behozataláról szóló 1129/2008/EK bizottsági rendelet értelmében ideiglenes dömpingellenes vámmal biztosított összegeket véglegesen be kell szedni. Az 1. cikk (1) bekezdésének hatályán kívül eső termékekre ideiglenesen biztosított összegeket el kell engedni.3. cikkEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]a Tanács részérőlaz Elnök […]MELLÉKLETA vállalat egyik tisztviselője által aláírt alábbi formátumú nyilatkozatnak meg kell jelennie az 1. cikk (3) bekezdésében említett kereskedelmi számlán:1. A kereskedelmi számlát kiállító vállalat tisztviselőjének neve és beosztása.2. A nyilatkozat a következő: „Alulírott igazolom, hogy az e számla alá tartozó, az Európai Közösségbe történő kivitelre értékesített [mennyiség] PSC-huzalokat és -sodratokat a [vállalat neve és bejegyzett székhelye] [kiegészítő TARIC-kód] állította elő a(z) (érintett ország)-ban/-ben. Kijelentem, hogy a számlán feltüntetett információk hiánytalanok és a valóságnak megfelelnek.”(kelt, aláírás)”[1] HL L 56., 1996.3.6., 1. o., a legutóbb a 2117/2005/EK rendelettel (HL L 340., 2005.12.23., 17. o.) módosított rendelet.[2] HL L 306., 2008.11.15., 5. o.[3] Európai Bizottság, Kereskedelmi Főigazgatóság, H Igazgatóság (European Commission, Directorate-General for Trade, Directorate H), Office N-105 4/92, 1049 Brüsszel, Belgium.


|

52010PC0218

 Javaslat: a Tanács …/2010/EU rendelete a volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK rendelet módosításáról (a Bizottság és az Unió külügyi és biztonságpolitikai főképviselője közös előterjesztése)  /* COM/2010/0218 végleges - NLE 2010/0118 */

	[pic] | EURÓPAI BIZOTTSÁG |Brüsszel, 2010.5.6.COM(2010)218 végleges2010/0118 (NLE)Javaslat:A TANÁCS …/2010/EU RENDELETEa volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK rendelet módosításáról(a Bizottság és az Unió külügyi és biztonságpolitikai főképviselője közös előterjesztése)INDOKOLÁS1.  A legutóbb a 895/2008/EK bizottsági rendelettel módosított 1763/2004/EK tanácsi rendelet a 2004/694/KKBP közös állásponttal összhangban egyes korlátozó intézkedések bevezetéséről rendelkezik a volt Jugoszláviával foglalkozó nemzetközi büntetőtörvényszék (ICTY) megbízatása hatékony végrehajtásának támogatására.2.  Helyénvaló az 1763/2004/EK rendeletet a pénzeszközök befagyasztásáról szóló rendelkezések megalkotását, az illetékes hatóságok azonosítását, az egyes jogsértésekért való felelősséget, a személyes adatok védelmét és az uniós joghatóságról szóló cikk megfogalmazását érintő szankcionálási gyakorlat újabb fejleményeihez igazítani.3.  Az egyértelműség érdekében számos módosítandó cikket teljes terjedelemben újra közzé kell tenni.2010/0118 (NLE)Javaslat:A TANÁCS …/2010/EU RENDELETEa volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK rendelet módosításárólAZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 215. cikkének (2) bekezdésére,tekintettel a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló, 2004. október 11-i 2004/694/KKBP közös álláspontra[1],tekintettel a Bizottság és az Unió külügyi és biztonságpolitikai főképviselőjének közös javaslatára,az európai adatvédelmi biztossal folytatott konzultációt követően,mivel:4.  A volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló, 2004. október 11-i 1763/2004/EK rendelet[2] a 2004/694/KKBP közös állásponttal összhangban rendelkezik azon pénzeszközök és gazdasági erőforrások befagyasztásáról, amely olyan természetes személyhez tartozik, annak tulajdonában vagy birtokában van, aki ellen az ICTY eljárást indított.5.  Helyénvaló az 1763/2004/EK rendeletet a pénzeszközök befagyasztásáról szóló rendelkezések megalkotását, az illetékes hatóságok azonosítását, az egyes jogsértésekért való felelősséget, a személyes adatok védelmét és az uniós joghatóságról szóló cikk megfogalmazását érintő szankcionálási gyakorlat újabb fejleményeihez igazítani. Az egyértelműség érdekében számos módosítandó cikket teljes terjedelmében újra közzé kell tenni.6.  E rendelet tiszteletben tartja az alapvető jogokat és tekintetbe veszi különösen az Európai Unió Alapjogi Chartája[3] által elismert elveket, nevezetesen a hatékony jogorvoslathoz és a tisztességes eljáráshoz való jogot, a tulajdonhoz való jogot és a személyes adatok védelméhez való jogot. E rendeletet az említett jogoknak és elveknek megfelelően kell alkalmazni.7.  A természetes személyek személyes adatainak e rendelet szerint történő feldolgozása során tiszteletben kell tartani a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet[4], valamint a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv[5] rendelkezéseit.8.  Az 1763/2004/EK rendeletet ennek megfelelően módosítani kell,ELFOGADTA EZT A RENDELETET:1. cikkAz 1763/2004/EK rendelet a következőképpen módosul:(1) A 1. cikk 1. pontja helyébe a következő szöveg lép:„pénzeszközök”: bármely pénzügyi eszköz és előny, beleértve, de nem korlátozva az alábbiakra:a) készpénz, csekk, pénzkövetelés, váltó, fizetési megbízás és egyéb fizetési eszközök;b) pénzügyi szervezeteknél vagy egyéb szervezeteknél elhelyezett betétek, számlaegyenlegek, követelések és adóskötelezvények;c) nyilvánosan és zárt körben forgalmazott értékpapírok és adósságlevelek, beleértve a részvényeket és üzletrészeket, értékpapírokat megtestesítő igazolásokat, kötvényeket, váltókat, opciós utalványokat, zálogleveleket és származékos kontraktusokat;d) vagyoni eszközökből származó vagy azok által képzett értéktöbblet, kamat, osztalék vagy egyéb jövedelem;e) hitel, beszámítási jog, garanciák, teljesítési kötelezvények és egyéb pénzügyi kötelezettségvállalások;f) hitellevelek, hajóraklevelek, adásvételi szerződések;g) vagyoni részesedést vagy pénzügyi forrásokban fennálló érdekeltséget bizonyító okiratok;”.(2) A 2. cikk helyébe a következő szöveg lép:„2. cikk1. Minden pénzeszközt és gazdasági erőforrást be kell fagyasztani, amely olyan természetes személyhez tartozik, annak tulajdonában, birtokában vagy ellenőrzése alatt van, aki ellen az ICTY eljárást indított és akit az I. melléklet felsorol.2. Semmilyen pénzeszközhöz vagy gazdasági erőforráshoz nem biztosítható – sem közvetlenül, sem közvetve – hozzáférés a mellékletben felsorolt természetes személyek számára, illetve azok javára.3. Tilos a tudatos és szándékos részvétel az olyan tevékenységekben, amelyeknek közvetlen vagy közvetett célja vagy eredménye az (1) és (2) bekezdésben említett intézkedések megkerülése.4. A (2) bekezdésben megállapított tilalom semmilyen felelősséget nem ró azon természetes vagy jogi személyekre, szervezetekre vagy testületekre, amelyek finanszírozást vagy gazdasági erőforrásokat bocsátottak rendelkezésre, amennyiben nem tudtak arról, és nem volt ésszerű okuk arra gyanakodni, hogy tevékenységükkel e tilalmat megszegik.”.(3) A 3. cikk helyébe a következő szöveg lép:„3. cikk1. 2. cikktől eltérve a II. mellékletben felsorolt honlapokon feltüntetett tagállami illetékes hatóságok az általuk megfelelőnek vélt feltételekkel engedélyezhetik egyes befagyasztott pénzeszközök vagy gazdasági erőforrások felszabadítását, vagy az azokhoz való hozzáférést, annak megállapítása után, hogy az érintett pénzeszközök vagy gazdasági erőforrások:a) az I. mellékletben felsorolt személyek és eltartott családtagjaik alapvető szükségleteinek kielégítéséhez szükségesek, beleértve az élelmiszerek, a lakbér vagy a jelzálog, a gyógyszerek és az orvosi kezelések, az adók, a biztosítási díjak és a közművek költségeit;b) kizárólag az ésszerű szakértői díjak és a jogi szolgáltatások biztosításával kapcsolatos térítések kifizetésére szolgálnak;c) kizárólag a befagyasztott pénzeszközök vagy gazdasági erőforrások szokásos eszköztartási és megtartási díjainak, valamint szolgáltatási díjainak kiegyenlítésére szolgálnak; vagyd) rendkívüli kiadások fedezéséhez szükségesek, feltéve hogy az érintett tagállam az engedély megadását megelőzően legalább két héttel közölte a többi tagállammal és a Bizottsággal a különleges engedély megadása alapjául szolgáló indokokat.2. A tagállamok tájékoztatják a többi tagállamot és a Bizottságot az (1) pont alapján megadott engedélyekről.”.(4) A 4. cikk helyébe a következő szöveg lép:„4. cikk1. A 2. cikktől eltérve a II. mellékletben felsorolt honlapokon feltüntetett tagállami illetékes hatóságok engedélyezhetik bizonyos befagyasztott pénzeszközök vagy gazdasági erőforrások felszabadítását, amennyiben az alábbi feltételek teljesülnek:a) a pénzeszközök vagy a gazdasági erőforrások azon időpont előtt létrehozott bírói, közigazgatási vagy választottbírósági zálogjog tárgyát képezik, amikor a 2. cikkben említett természetes személyt felvették az I. mellékletbe, vagy azokra az ugyanezen időpont előtt hozott bírói, közigazgatási vagy választottbírósági ítélet vonatkozik;b) a pénzeszközök vagy a gazdasági erőforrások felhasználása kizárólag az ilyen jelzálog által fedezett, vagy az ilyen ítéletben érvényesnek elismert igények kielégítésére történik, az ilyen igényekkel rendelkező személyek jogait szabályozó alkalmazandó törvények és rendeletek által állított korlátokon belül;c) a zálogjog vagy ítélet nem az I. mellékletében felsorolt személy, szervezet vagy testület javát szolgálja;d) a zálogjog vagy ítélet elismerése nem ellentétes az érintett tagállam közrendjével.2. A tagállamok tájékoztatják a többi tagállamot és a Bizottságot az (1) pont alapján megadott engedélyekről.”.(5) A 6. cikk heyébe a következő szöveg lép:„6. cikkA 2. cikk (2) bekezdése nem gátolja az Unió pénzügyi intézményeit vagy hitelintézeteit abban, hogy jóváírják a jegyzékben szereplő természetes vagy jogi személyek, szervezetek vagy szervek befagyasztott számláira érkező átutalásokat, amennyiben az említett számlákra történő jóváírásokat szintén befagyasztják. A pénzügyi intézménynek vagy hitelintézetnek haladéktalanul tájékoztatniuk kell az illetékes hatóságokat az ilyen tranzakciókról.”.(6) A 7. cikk helyébe a következő szöveg lép:„7. cikk1. A jelentésekre, a bizalmas kezelésre és a szakmai titoktartásra vonatkozó szabályok rendelkezéseinek sérelme nélkül, a természetes és jogi személyek, a szervezetek és testületek:a) az állandó lakóhelyük vagy a székhelyük szerinti ország II. mellékletben felsorolt honlapokon megjelölt illetékes hatóságai részére haladéktalanul rendelkezésre bocsátanak minden információt, így különösen a 2. cikknek megfelelően befagyasztott számlákra és összegekre vonatkozóakat, amelyekkel elősegíthetik e rendelet betartását, és az ilyen információkat közvetlenül vagy ezen illetékes hatóságok útján továbbítják a Bizottsághoz; valamintb) ezen információk ellenőrzése során együttműködnek a II. mellékletben felsorolt honlapokon feltüntetett illetékes hatóságokkal.2. Az e cikkel összhangban rendelkezésre bocsátott vagy kapott információkat csak azokra a célokra lehet felhasználni, amelyekre azokat rendelkezésre bocsátották vagy kapták.”(7) A szöveg a következő 10a. cikkel egészül ki:„10a. cikk1. A Bizottság az e rendelet szerinti feladatainak végrehajtása céljából személyes adatokat dolgoz fel. E feladatok közé tartozik:a) az e rendelet I. melléklete módosításainak előkészítése;b) az I. melléklet tartalmának belefoglalása az EU pénzügyi szankciói által sújtott személyeket, csoportokat és szervezeteket felsoroló, a Bizottság honlapján elérhető elektronikus, egységes szerkezetbe foglalt jegyzékbe[6];c) a jegyzékbe vétel indokaira vonatkozó információk feldolgozása; valamintd) a rendelettel összhangban bevezetett intézkedések hatásával kapcsolatos információk – például a befagyasztott pénzeszközök értéke és az illetékes hatóságok által jóváhagyott engedélyekre vonatkozó információk – feldolgozása.2. A jegyzékbe vett természetes személyek tekintetében az I. melléklet csak a következő adatokat tartalmazhatja:a) családi és utónév, ideértve adott esetben a felvett neveket és címeket;b) születési idő és hely;c) állampolgárság;d) útlevél és személyi igazolvány száma;e) adó- és társadalombiztosítási szám;f) nem;g) cím vagy a tartózkodási helyre vonatkozó egyéb információ;h) munkakör vagy foglalkozás;i) az 5. cikk ii. pontjában meghatározott megjelölés időpontja.3. Az I. melléklet ezenfelül tartalmazhat a jegyzékbe vett személyek családtagjaira vonatkozó információkat is, feltéve hogy ezen információk felvételére valamely különleges esetben kizárólag a jegyzékben szereplő természetes személy személyazonosságának ellenőrzéséhez van szükség.4. A Bizottság csak abban az esetben dolgozhatja fel – megfelelő különös biztosítékok mellett – a jegyzékbe vett természetes személyek által elkövetett bűncselekményekkel, illetve az e személyekre vonatkozó büntetőjogi felelősséget megállapító ítéletekkel vagy biztonsági intézkedésekkel kapcsolatos adatokat, ha a feldolgozásra az érintett természetes személy által benyújtott, a jegyzékbe vétel indokaira vonatkozó észrevételek vizsgálatához van szükség. Az ilyen adatok nem tehetők közzé és nem cserélhetők.5. E rendelet alkalmazásában a Bizottság – a 45/2001/EK rendelet 2. cikkének d) pontjával összhangban – a II. mellékletben felsorolt szervezeti egységét nevezi meg „adatkezelőként”, hogy ily módon biztosítsa az érintett természetes személyek számára a 45/2001/EK rendelet szerinti jogaik gyakorlását.”.(8) A szöveg a következő 11a. cikkel egészül ki:„11a. cikk1. A tagállamok kijelölik a 3., 4. és 7. cikkben említett illetékes hatóságokat, és feltüntetik nevüket a II. mellékletben felsorolt honlapokon. A tagállamoknak értesíteniük kell a Bizottságot a II. mellékletben szereplő honlapjaik címeinek megváltozásáról azt megelőzően, hogy érvénybe lépnének ezek a változások.2. A tagállamok 2010. július 15-ig értesítik a Bizottságot illetékes hatóságaikról – ideértve elérhetőségüket is –, továbbá bármilyen későbbi módosításról haladéktalanul értesítik a Bizottságot.”.(9) A 12. cikk helyébe a következő szöveg lép:„12. cikkE rendeletet alkalmazni kell:a) a z Unió területén, beleértve annak légterét is;b) valamely tagállam joghatósága alá eső bármely légi vagy vízi jármű fedélzetén;c) az Unió területén vagy azon kívül tartózkodó bármely személyre, aki valamelyik tagállam állampolgára;d) valamely tagállam joga szerint alapított vagy létrehozott jogi személyre, szervezetre vagy testületre;e) bármely olyan jogi személyre, szervezetre vagy testületre, amely üzleti tevékenységét teljes egészében vagy részben az Unión belül folytatja.”.(10) A II. melléklet helyébe e rendelet mellékletének szövege lép.2. cikkEz a rendelet az Európai Unió Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-én.a Tanács részérőlaz elnök […]MELLÉKLET„II. MELLÉKLETA 3., 4. és 7. cikkben említett illetékes hatóságokra vonatkozó információkat tartalmazó honlapok és az Európai Bizottság értesítési címe(a tagállamok töltik ki)BELGIUMBULGÁRIACSEH KÖZTÁRSASÁGDÁNIANÉMETORSZÁGÉSZTORSZÁGÍRORSZÁGGÖRÖGORSZÁGSPANYOLORSZÁGFRANCIAORSZÁGOLASZORSZÁGCIPRUSLETTORSZÁGLITVÁNIALUXEMBURGMAGYARORSZÁGMÁLTAHOLLANDIAAUSZTRIALENGYELORSZÁGPORTUGÁLIAROMÁNIASZLOVÉNIASZLOVÁKIAFINNORSZÁGSVÉDORSZÁGEGYESÜLT KIRÁLYSÁGAz Európai Bizottság értesítési címe:European Commission (Európai Bizottság)DG External Relations (Külkapcsolati Főigazgatóság)Directorate A. Crisis Platform and Policy Coordination in CFSP (A. Igazgatóság – Válságplatform és közös kül- és biztonságpolitikai koordináció)Unit A2. (A2. csoport) Crisis Response and Peace Building (Válságkezelés és béketeremtés)CHAR 12/106B-1049 Brussels/Brüsszel (Belgium)E-mail: relex-sanctions@ec.europa.euTel. (+32 2) 295 55 85Fax: (+32 2) 299 08 73.”[1] HL L 315., 2004.10.14., 52. o.[2] HL L 315., 2004.10.14., 14. o.[3] HL C 364., 2000.12.18., 1. o.[4] HL L 8., 2001.1.12., 1. o.[5] HL L 281., 1995.11.23., 31. o.[6] http://ec.europa.eu/external_relations/cfsp/sanctions/list/consol-list.htm


Fontos jogi nyilatkozat

|

52008PC0188

Javaslat: a Tanács rendelete a vízumok egységes formátumának meghatározásáról szóló 1683/95/EK rendelet módosításáról  /* COM/2008/0188 végleges - CNS 2008/0074 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 14.4.2008COM(2008) 188 végleges2008/0074 (CNS)Javaslat:A TANÁCS RENDELETEa vízumok egységes formátumának meghatározásáról szóló 1683/95/EK rendelet módosításáról(előterjesztő: a Bizottság)INDOKOLÁS1. A JAVASLAT HÁTTERE |A javaslat indokai és célkitűzései A vízum száma a vízum egységes formátumának szerves részét képezi. Feltüntetésével azonosítható a tagállamok egyike által harmadik ország állampolgára számára kiállított egyéni vízum. Az elveszített vagy ellopott kitöltetlen okmányok azonosítása érdekében a számot az előállítás során még azelőtt rányomtatják a vízumbélyegre, hogy személyre szólóvá tennék azt. E szám a vízumbélyegek nyilvántartására is szolgál a készletek és a kiadott vízumok ellenőrzése érdekében. A vízumok számozását jelenleg részben a vízumok egységes formátumának meghatározásáról szóló 1683/95/EK rendelet[1] melléklete és részben a Bizottság által elfogadott műszaki előírások[2] tartalmazzák. A vízum száma a kiállító tagállamot jelölő betűvel vagy betűkkel kezdődik, a rendelet mellékletének 3. pontjában leírtaknak megfelelően. A tagállamot jelölő betűk jelenleg megfelelnek a rendszámok esetében használt országkódoknak. A Nemzetközi Polgári Repülési Szervezet (ICAO) normákat határozott meg a géppel olvasható úti okmányok, és különösen az országkód jegyzék tekintetében. Az ICAO-normákkal összhangban a géppel olvasható terület első sorának tartalmaznia kell a kiállító állam 3 betűből álló ICAO országkódját, a második sornak pedig a vízum számát (kilenc karaktert alkalmazva). A határellenőrzési eljárás meggyorsítása érdekében a vízumok egységes formátumának géppel olvashatónak kell lennie, és ezáltal meg kell felelnie az ICAO-normáknak. Mivel a géppel olvasható terület második sorában feltüntetett vízumszám legfeljebb 9 karakter lehet, a múltban problémák merültek fel ezzel a vízumszámozással kapcsolatban: elsősorban a tagállamok saját elképzeléseik szerint értelmezték a vízumszámozást (némely tagállam több mint 9 karaktert alkalmazott, amelyek nem fértek bele a géppel olvasható területbe, ezért azt csak részben töltötték ki), amely eleget tett a saját vízumbélyeg-előállítási folyamatuk követelményeinek, azonban sem az 1683/95/EK rendeletnek, sem pedig az ICAO előírásoknak nem felelt meg teljes mértékben. Ennek eredményeként a vízumok nem voltak géppel olvashatók, így ezeket manuálisan kellett bevinni a rendszerbe, illetve nem voltak lehívhatók a rendszerből. Másodszor, a vízumok egységes formátumára vonatkozó műszaki előírások jelenlegi szövegezése nem teszi lehetővé, hogy a vízumbélyeg sorszáma vonatkozásában elegendő bejegyzési hely álljon rendelkezésre azon országok számára, amelyek nagy számú vízumot állítanak ki. Ezenfelül bizonyos következetlenség mutatkozik abban, hogy a géppel olvasható területen feltüntetett országkód az ICAO kódnak felel meg, míg a vízumbélyeg számában található országkód a rendszámtábla rendszert követi. Ezidáig e különbségek jelentéktelenek voltak, mivel a határokon a vízumokat csak szemrevételezték, illetve gépi olvasás útján ellenőrizték. Amint működésbe lép a Vízuminformációs Rendszer (VIS), a külső határátkelőhelyeken történő ellenőrzésre elvileg a vízumbélyeg számának és a vízumbirtokos ujjlenyomatának együttes alkalmazásával kerül sor. A vízumbélyeg száma alapján a Vízuminformációs Rendszer lehívja a hozzá tartozó kérelemfájlt, majd ellenőrzi, hogy a vízumot a határon bemutató személy ujjlenyomatai megegyeznek-e a konzuli képviselet által a kérelemfájlban feltüntetett ujjlenyomatokkal. A Vízuminformációs Rendszerben történő lekérdezésre a legtöbb esetben a géppel olvasható terület beolvasása révén kerül sor. A Vízuminformációs Rendszernek tehát olyan egyedi vízumszámot kell alkalmaznia, amely a vízumbélyegre és a géppel olvasható területre nyomtatott egységes szám. Szükség van tehát a vízumok jelenlegi számozásának megváltoztatására egy egyedi vízumbélyeg-szám kialakítása érdekében, elkerülve ezzel azt, hogy az ellenőrzési folyamat során számos vízumnyilvántartás jelenjen meg egyetlen vonatkozó kérelemfájl helyett. Ugyanakkor helyénvalónak tűnik, hogy a vízumbélyeg számában szereplő országkódot az ICAO országkódra változtassák az ICAO előírásoknak való megfelelés érdekében. A rejtett képen megjelenő országkódot tekintve elvileg következetes volna, ha azt is megváltoztatnák. Mivel azonban a rejtett képen feltüntetett országkódot mélynyomással nyomtatják, szükség volna a nyomólemezek cseréjére, ami nagyon költséges. A rejtett képen eszközölendő változtatás nem sürgős, mivel nem kapcsolódik a számozás kérdéséhez. A jelentős költségek elkerülése érdekében a változtatásra egy későbbi szakaszban kerülhetne sor, amikor az 1683/95/EK rendelet egyéb módosításai is elkészülnek. |Általános háttér A VIS, mint a vízumadatok cseréje rendszerének bevezetése a szabadság és biztonság térségének létrehozását célzó uniós szakpolitikák egyik kulcsfontosságú kezdeményezése. A VIS hozzájárul a közös vízumpolitika végrehajtásához, a konzuli együttműködés és a központi vízumhatóságok közötti konzultáció javításához, annak érdekében, hogy megkönnyítse a vízumkérelmi eljárásokat, megelőzze a párhuzamos vízumkérelmek különböző tagállamokban történő benyújtását („visa shopping”), megkönnyítse a csalás elleni küzdelmet és az ellenőrzést a külső határátkelőhelyeken és a tagállamok területén, segítse az illegális bevándorlók azonosítását és kitoloncolását, valamint megkönnyítse a 343/2003/EK „Dublin II rendelet”[3] végrehajtását, illetve megelőzze az egyes tagállamok belső biztonságát fenyegető veszélyeket. Ezzel összefüggésben elengedhetetlen, hogy a Vízuminformációs Rendszert alkalmazó határőrök számára egyedi vízumbélyeg-szám álljon rendelkezésre ahhoz, hogy megtalálják a megfelelő nyilvántartást, amely segítségével ellenőrizni tudják a határon megjelent személy ujjlenyomatait. |Hatályos rendelkezések a javaslat által szabályozott területen Mivel a vízumok egységes formátumának meghatározásáról szóló 1683/95/EK rendelet és a további műszaki előírások jelenlegi megfogalmazása nem rendelkezik megfelelőképpen a vízumbélyegeknek a VIS keretében alkalmazandó következetes és egyedi számozásáról, még a VIS hatályba lépése előtt szüksége van arra, hogy a vízumbélyegek számozásának módját megváltoztassák. |A megkérdezett legfontosabb szervezetek, szakértők Tagállami szakértőkkel és VIS szakértőkkel folytak konzultációk annak érdekében, hogy megtalálják a vízumbélyegek következetes módon történő számozásának legmegfelelőbb módját. |Hatásvizsgálat Abban az esetben, ha fenntartják a vízumok jelenlegi számozását, akkor a Vízuminformációs Rendszerben a biometrikus azonosítás nem működne megbízhatóan. Emiatt szükség van vagy a vízumok számozására vonatkozó, létező szabvány megerősítésére, és annak egységes átvitelére a géppel olvasható területre, vagy pedig más alternatív megoldás meghatározására. A létező szabványt nem részesítették előnyben, mivel nem teszi lehetővé az elegendő számú karakter feltüntetését. Az 1683/95/EK rendelet 6. cikke által létrehozott technikai bizottság a következő lehetőségeket értékelte: 1. lehetőség Valamennyi tagállam biztosítja, hogy a vízumbélyegének száma 9 karakterű, amely a műszaki előírásokban jelenleg meghatározott országkóddal kezdődik, és ezen számok változatlan formában jelennek meg a géppel olvasható terület második sorában. 2. lehetőség Továbbra is 9 karaktert alkalmazó új rendszer kerülne bevezetésre, amely azonban a jelenlegi előtagokat az elfogadott ICAO (ISO) kódokkal helyettesíti, amelyek 3 betűből állnak (kivéve Németország esetében, ahol az országkódot csupán a „D” betű jelöli). Ezen felül 6 karakter használható. Ezek tartalmazhatnak betűket és számokat, amelyek legfeljebb 2 176 782 335 sorszámot képesek alkotni. 3. lehetőség A géppel olvasható terület második sorába a vízumbélyeg számát az országkód nélkül nyomtatják. A vízumot kiállító tagállamot a géppel olvasható terület első sora alapján lehetne azonosítani. Ez 999 999 999 999 sorszámra ad lehetőséget. A jobb felső sarokban nem jelenne meg az országkód, mivel az a géppel olvasható zónában lenne feltüntetve. A szakértők úgy vélték, hogy e lehetőségek nem lennének megfelelők, és az országkód és a vízum számának elválasztásáról szóló megoldásban állapodtak meg. A vízum számát, amely kilenc számjegyből áll, a vízumbélyeg (jobb felső sarkában található) 5. rovatában tüntetik fel nyomtatásban. Az üres vízumok azonosítása és egy egyedi szám kialakítása érdekében az országkódot – amelyet a géppel olvasható területen alkalmazott ICAO kódhoz igazítanak – háttérnyomtatásban tüntetik fel a szám alatt (az új 5a. rovatban). E megoldás hatásaként nem csupán egy egyedi vízumbélyeg-szám jön létre, hanem további karakter helyek is rendelkezésre állnak majd, segítve ezzel azokat a tagállamokat, akik nagy számú vízumot állítanak ki. A tagállamaiknak módosítaniuk kell a nyomtatási eljárásaikat, valamit az új vízumbélyegeket a Vízuminformációs Rendszer működésbe lépése előtt el kell juttatniuk a konzulátusokra. Amint a Vízuminformációs Rendszer működésbe lép, a tagállamok valamennyi konzulátust csatlakoztatni tudják a rendszerhez, illetve legalább regionális bevezetési ütemtervet tudnak követni. Azok a konzulátusok, amelyek a bevezetési ütemterv előtt nem kezdik el helyben alkalmazni a Vízuminformációs Rendszert, az adott régiókban felhasználhatják a régi vízumok fennmaradó készleteit. Ellenkező esetben a fennmaradó készleteket biztonságos módon meg kell semmisíteni. Amint a jelen javaslatot elfogadják, végrehajtása érdekében megfelelően módosítani kell a műszaki előírásokat, mivel az egységes formátum tekintetében el kell végezni a változtatásokat. |2. A JAVASLAT JOGI ELEMEI |A javasolt intézkedés összefoglalása A vízumbélyeg számát, amelyet a gyártási folyamat során nyomtatnak rá, hozzá kell igazítani a Vízuminformációs Rendszer új követelményeihez és jogi alapjához. A rendszeren belül a vízumbélyeg számának egyedinek kell lennie annak érdekében, hogy az ellenőrzés során megfelelő módon azonosítható legyen a kérelmi akta, amelyet össze kell hasonlítani az ujjlenyomatokkal. |Jogalap Az EKSz. 62. cikke (2) bekezdése b) pontjának iii. alpontja Az Egyesült Királyság vagy Írország részvételével kapcsolatban úgy tekinthető, hogy részt vesznek ezen intézkedésben. Az 1683/95/EK alaprendelet az EK-Szerződés korábbi 100c. cikkén alapult. Az Amszterdami Szerződés hatályba lépése után e rendeletet nem módosították, illetve helyébe nem lépett más rendelet, ahogy az az 539/2001/EK rendelet esetében történt, amelyet egy új jogalap szerint teljes mértékben átfogalmazták. Következésképpen feltételezhető, hogy az Egyesült Királyság és Írország továbbra is részt vesz azokban az intézkedésekben, amelyeket az első pillérben már az Amszterdami Szerződés hatályba lépése előtt elfogadtak. Ezért a rendeletet nem egészítették ki preambulumbekezdésekkel. |Az arányosság elve A javaslat megfelel az arányosság elvének, mivel a tagállamok önállóan nem képesek ugyanazt az eredményt elérni, tehát közösségi fellépésre van szükség. |Az eszközök megválasztása |A javasolt jogi eszköz: A 1683/95/EGK rendelet módosítása |3. KÖLTSÉGVETÉSI VONZAT |A javaslat nincs kihatással a Közösség költségvetésére. |A javaslat részletes magyarázata |1. cikkAz 1. cikk tartalmazza a mellékletben elvégezendő valamennyi szükséges módosítást a vízumbélyeg sorszámozásának tervezett megváltoztatása érdekében.A legutolsó két változtatás (az 5. és 6. bekezdésben) a 334/2002/EK rendelet[4] által bevezetett módosításokhoz kapcsolódik. A mellékletet akkor nem módosították, mivel a tagállamok abban a szakaszban még nem gyártottak új vízumbélyegeket, tehát új minta nem állt rendelkezésre. Ennek következményeként a rendelet melléklete nem módosult. Most azonban összhangba kell azt hozni a mellékletet kiegészítő új mintával. Az 1. pontban említett biztonsági elem („egy kilenc ellipszisből álló jel”) helyébe az új vízumban fénykép kerül, ezért az 1. pont szövege helyébe a 2a. pont szövege lép, a 2a. pontot pedig el kell hagyni.2. cikkE cikk meghatározza a végrehajtás keretét.Az elképzelések szerint a Vízuminformációs Rendszer 2009 májusában működőképes lesz és élesben is működni fog, amint a tagállamok megerősítették, hogy megtették a szükséges lépéseket. Elengedhetetlen, hogy a tagállamok a Vízuminformációs Rendszer működésbe lépésének kezdetétől az új számozással ellátott vízumbélyegeket alkalmazzák, legalább a bevezetési ütemtervben elsőként szereplő országokban, a „régi” vízumbélyegek továbbra is alkalmazhatók a Vízuminformációs Rendszerhez még nem csatlakozott más régiókban. A végrehajtási keret ezért 2009. május 1-től fogva alkalmazandó, mindazonáltal a vízumbélyeg-készletek felhasználhatók azokban a régiókban, amelyek még nem csatlakoztak a Vízuminformációs Rendszerhez. E rendelet elfogadása után a Bizottság a lehető leghamarabb megkezdi a szükséges műszaki előírások meghatározását annak érdekében, hogy kellő időben határozat születhessen. A műszaki előírások a követelményeknek megfelelően módosítják az egységes formátumot azáltal, hogy az országkódot közvetlenül a nemzeti vízumszám alatt tüntetik fel (lásd melléklet).2008/0074 (CNS)Javaslat:A TANÁCS RENDELETEa vízumok egységes formátumának meghatározásáról szóló 1683/95/EK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 62. cikke (2) bekezdése b) pontjának iii. alpontjára,tekintettel a Bizottság javaslatára[5],tekintettel az Európai Parlament véleményére[6],mivel:(1) A vízumok egységes formátumának meghatározásáról szóló, 1995. május 29-i 1683/95/EK rendelet[7] és a Bizottság által 1996. február 7-én és 2000. december 27-én[8] elfogadott további műszaki előírások által meghatározott jelenlegi jogalap nem teszi lehetővé a Vízuminformációs Rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről szóló, …-i …/…/EK európai parlamenti és a tanácsi rendelet[9] (VIS-rendelet) szerint létrehozott Vízuminformációs Rendszerben való megbízható keresést.(2) A használatban lévő számozási rendszer különösen azt nem teszi lehetővé, hogy a nagy számú vízumot kiállító tagállamok által kiadott vízumokon elegendő karaktert tüntessenek fel.(3) A vízumbélyegek következetes és egyedi számozási rendszere tehát elengedhetetlen a Vízuminformációs Rendszerben történő ellenőrzésekhez.(4) Az 1683/95/EK rendeletet ennek megfelelően módosítani kell.(5) Izland és Norvégia tekintetében e rendelet a schengeni vívmányok rendelkezéseinek továbbfejlesztése az Európai Unió Tanácsa, valamint az Izlandi Köztársaság és a Norvég Köztársaság közötti, e két államnak a schengeni vívmányok [10] végrehajtására, alkalmazására és fejlesztésére irányuló társulásáról kötött megállapodás értelmében, amely az említett megállapodás alkalmazását szolgáló egyes rendelkezésekről szóló 1999/437/EK tanácsi határozat[11] 1. cikkének B. pontjában említett terület alá tartozik.(6) Svájc tekintetében e rendelet az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás értelmében a schengeni vívmányok azon rendelkezéseit fejleszti tovább, amelyek az 1999/437/EK tanácsi határozat 1. cikkének A. pontjában említett területhez tartoznak, összefüggésben a 2004/849/EK tanácsi határozat[12] és a 2004/860/EK tanácsi határozat[13] 4. cikkének (1) bekezdésével,ELFOGADTA EZT A RENDELETET:1. cikkA 1683/95/EK rendelet a következőképpen módosul:1) A 2. cikk a következő (3) bekezdéssel egészül ki:„3. A 6. cikk (2) bekezdésében említett eljárással összhangban az a döntés is hozható, hogy a 2. cikkben említett előírások titkosak és nem hozhatók nyilvánosságra. Ebben az esetben csak a tagállamok által kijelölt, a nyomtatásért felelős szervek és egy tagállam vagy a Bizottság által szabályszerűen felhatalmazott személyek férhetnek hozzá. ”2) A 3. cikkből az (1) bekezdést el kell hagyni.3) A melléklet helyébe e rendelet melléklete lép.2. cikkEz a rendelet az Európai Unió Hivatalos Lapjában való kihirdetését követő huszadik napon lép hatályba.Ezt a rendeletet a tagállamok legkésőbb 2009. május 1-jén alkalmazzák. A tagállamok felhasználhatják fennmaradó készleteiket azon konzuli hivatalaikban, amelyek nem kapcsolódnak a Vízuminformációs Rendszerhez (VIS).Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-én.a Tanács részérőlaz elnökMELLÉKLETA melléklet a következő modellel egészül ki:[pic]Biztonsági jellemzők1. A legszigorúbb biztonsági előírások szerint készített fénykép beillesztése.2. Ezen a helyen egy optikailag változó jel („kinegramm” vagy ezzel egyenértékű jel) jelenik meg. A látószögtől függően 12 csillag, az „E” betű és egy földgolyó válik láthatóvá különböző méretekben és színekben.3. Ezen a helyen egy rejtett képen a kiállító tagállamra utaló betűből vagy betűkből álló országkód (vagy „BNL” a Benelux államok, azaz Belgium, Luxemburg és Hollandia esetében) jelenik meg. Ez a kód világosan tűnik elő, ha vízszintesen tartják, és sötéten, ha 90°-kal elfordítják. A következő kódokat kell alkalmazni: A jelöli Ausztriát, BG jelöli Bulgáriát, BNL jelöli a Benelux államokat, CY jelöli Ciprust, CZE jelöli a Cseh Köztársaságot, D jelöli Németországot, DK jelöli Dániát, E jelöli Spanyolországot, EST jelöli Észtországot, F jelöli Franciaországot, FIN jelöli Finnországot, GR jelöli Görögországot, H jelöli Magyarországot, I jelöli Olaszországot, IRL jelöli Írországot, LT jelöli Litvániát, LVA jelöli Lettországot, M jelöli Máltát, P jelöli Portugáliát, PL jelöli Lengyelországot, ROU jelöli Romániát, S jelöli Svédországot, SK jelöli Szlovákiát, SVN jelöli Szlovéniát, UK jelöli az Egyesült Királyságot.4. Ennek a helynek a középen a „vízum” szó jelenik meg nagybetűkkel és optikailag változó színekben. A látószögtől függően zöldnek vagy vörösnek kell látszania.5. Ez a rovat tartalmazza a vízumbélyeg 9 jegyű nemzeti számát, amely előnyomott. Különleges betűtípust kell alkalmazni.5a. Ez a rovat tartalmazza a géppel leolvasható úti okmányokról szóló 9303. sz. ICAO dokumentumban[14] meghatározott, a kiállító tagállamra utaló hárombetűs országkódot.A „vízumbélyeg száma”: az 5a. rovatban meghatározott hárombetűs országkód és az 5. rovatban említett nemzeti szám.Kitöltendő részek6. Ez a rovat az „érvényes …-ig” szöveggel kezdődik. A kiállító hatóság feltünteti, hogy a vízum mely területre vagy területekre érvényes.7. Ez a rovat a „[dátum]…-tól” szóval kezdődik, a sorban továbbhaladva pedig az „...-ig” szóval ér véget. A kiállító hatóság itt jelzi a vízum érvényességének időtartamát.8. Ez a rovat a „vízum típusa” szöveggel kezdődik. A kiállító hatóság e rendelet 5. és 7. cikkének megfelelően jelzi a vízum típusát. A sorban továbbhaladva pedig a „beutazások száma”, a „tartózkodás időtartama” (a kérelmező tervezett tartózkodásának időtartama) szöveggel folytatódik, majd pedig a „nap” szóval végződik.9. Ez a rovat a „kiállítás helye” szöveggel kezdődik és a kiállítása helyének feltüntetésére szolgál.10. Ez a rovat a „kelt” szóval kezdődik (amely után a kiállító hatóság feltünteti a kiállítás dátumát), a sorban továbbhaladva pedig az „útlevél száma” szöveg található (amely után a birtokos útlevelének számát kell feltüntetni).11. Ez a rovat az „Vezetéknév, utónév” szöveggel kezdődik.12. Ez a rovat a „megjegyzések” szóval kezdődik. Arra szolgál, hogy a kiállító hatóság az általa szükségesnek tartott további adatokat feltüntesse, amennyiben azok e rendelet 4. cikkének megfelelnek. A következő két és fél sort az ilyen megjegyzések céljára üresen kell hagyni.13. Ez a rovat tartalmazza a megfelelő, gépileg olvasható információkat a külső határellenőrzések megkönnyítése érdekében. A géppel olvasható terület háttérnyomtatásban tartalmaz a dokumentumot kiállító tagállamot feltüntető nyomtatott szöveget. Ez a szöveg nem módosíthatja a géppel olvasható terület műszaki jellemzőit vagy olvashatóságát.A papír természetes színű, vörös és kék jelölésekkel.A rovatokat jelölő szavakat angol és francia nyelven kell feltüntetni. A kiállító tagállam ezt a Közösség egy harmadik hivatalos nyelvével kiegészítheti. A legfelső sorban a „vízum” szó azonban a Közösség bármelyik hivatalos nyelvén megjelenhet.[pic][pic][pic] [1] HL L 164., 1995.7.14., 1–4. o.[2] Az 1996.február 7-i 2/96. sz. és a 2000. december 27-i COM(2000) 4332. sz. határozat, nem közzétett[3] HL L 50., 2003.2.25., 1–10. o.[4] HL L 53., 2002.2.23., 7–8. o.[5] HL C […], […], […]. o.[6] HL C […], […], […]. o.[7] HL L 164., 1995.7.14., 1–4. o. Legutóbb a 334/2002/EK rendelettel módosított rendelet (HL L 53., 2002.2.23., 7. o.).[8] Az 1996. február 7-i 2/96. sz. határozat és a 2000. december 27-i COM(2000) 4332 sz. határozat, nem közzétett.[9] HL L.(hivatalosan még nincs elfogadva)[10] HL L 176., 1999.7.10., 36. o.[11] HL L 176., 1999.7.10., 31. o.[12] HL L 368., 2004.12.15., 26–27. o.[13] HL L 370., 2004.12.17., 78–79. o.[14] Kivéve Németország esetében: A géppel leolvasható úti okmányokról szóló 9303. sz. ICAO dokumentum Németország kódjaként a „D” országkódot határozza meg.